**Atbilde par Atklāta konkursa prasībām**

(Atklāts konkurss „Autoceļa A3 Tranzīta maršruta rekonstrukcija Valkas pilsētā pa Rīgas ielu, posmā no pilsētas robežas līdz Zemgales ielai”, iepirkuma ID Nr. VND/2016/6K)

1. **Jautājums:**

Nolikuma 2.3.4. punktā noteikts, ka Izpildītājam ir jānodrošina būvdarbu zonas un apbraucamo ceļu uzturēšana tehnoloģiskā pārtraukuma laikā ziemas sezonā. Tehnoloģiskā pārtraukuma laikā Rīgas ielā tiks nodrošināts asfalta segums, kā arī apbraucamie ceļi nebūs nepieciešami, tātad objektu varēs nodot ziemas uzturēšanā. Lūdzam apstiprināt, ka tehnoloģiskā pārtraukuma laikā ziemas sezonā, objektu nodos Pasūtītājam ziemas uzturēšanā. Ja tomēr uzturēšanas darbi ir jāveic Izpildītājam, lūdzam noteikt kādi (pretapledošanas pasākumi, sniega tīrīšana, u.c.) un cik bieži tie būs jāveic.

**Atbilde:**

No būvdarbu uzsākšanas brīža līdz objekta pabeigšanai un nodošanai pasūtītājam ar pieņemšanas – nodošanas aktu visi objekta uzturēšanas darbi būs jāorganizē Izpildītājam, tajā skaitā tehnoloģiskā pārtraukuma laikā. Objekta uzturēšana jāveic atbilstoši VAS „Latvijas Valsts ceļi” ar 2016.gada 21.decembra rīkojumu Nr.488 apstiprinātajām Valsts autoceļu ikdienas uzturēšanas darbu tehniskajām specifikācijām un Ministru kabineta 2010.gada 9.marta noteikumiem Nr.224 „Noteikumi par valsts un pašvaldību autoceļu ikdienas uzturēšanas prasībām un to izpildes kontroli”.

1. **Jautājums:**

Nolikuma 2.4.2.3. punkts paredz, ka kopsavilkumā Pretendentam ir jāparedz pasūtītāja rezerve 3% apjomā. Lūdzam apstiprināt, ka Finanšu piedāvājumā vērtējamā līgumcena ir jānorāda, iekļaujot šo finanšu rezervi.

**Atbilde:**

Apstiprinām, ka Finanšu piedāvājumā vērtējamā līgumcena ir jānorāda iekļaujot finanšu rezervi.